SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-3-14/24

**2024. gada 23. janvārī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Jānis Skrastiņš**

**Ainars Latkovskis**

**Ināra Mūrniece**

**Igors Rajevs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**

*uzaicinātās personas par 2. darba kārtības jautājumu*

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**

*uzaicinātās personas par 3. darba kārtības jautājumu*

* Iekšlietu ministrijas valsts sekretārs, Juridiskā departamenta vadītājs **Vilnis Vītoliņš**

*uzaicinātās personas par 4. darba kārtības jautājumu*

* Ekonomikas ministrijas Cilvēkkapitāla attīstības departamenta vecākais eksperts **Varis Prudņikovs**
* Ārlietu ministrijas Juridiskā departamenta direktore **Kristīne Rogule**
* Ārlietu ministrijas Šengenas nodaļas vadītāja **Inga Stūrīte**
* Iekšlietu ministrijas valsts sekretārs, Juridiskā departamenta vadītājs **Vilnis Vītoliņš**
* Pilsonības un migrācijas lietu pārvaldes Migrācijas nodaļas vadītāja **Ilze Briede**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Ieslodzījuma vietu pārvaldes likumā (454/Lp14) 2. lasījumam.**

**2. Grozījums Valsts probācijas dienesta likumā (455/Lp14) 2. lasījumam.**

**3. Grozījums Sodu reģistra likumā (444/Lp14) 3. lasījumam.**

**4. Grozījums Imigrācijas likumā (490/Lp14) 1. lasījumam.**

**5. Dažādi.**

R.Bergmanis atklāj sēdi un iepazīstina ar izskatāmo darba kārtību. Aicina sākt likumprojektu izskatīšanu.

**1. Grozījumi Ieslodzījuma vietu pārvaldes likumā (454/Lp14) 2. lasījumam.**

R.Bergmanis informē, ka par izskatāmo likumprojektu saņemti 4 priekšlikumi, un aicina sākt tā izskatīšanu numuru secībā. Dod vārdu priekšlikuma autoriem.

**Nr.1** – Tieslietu ministres I.Lībiņas-Egneres priekšlikums – Likumprojekta 4.  pantā: aizstāt otrajā daļā vārdus "centra personāls" ar vārdu "centrs"; aizstāt ceturtajā daļā vārdus "šā panta pirmajā daļā" ar vārdiem "šīs daļas 1. punktā".

**K.Ķipēna** informē, ka šie visi ir redakcionālas dabas priekšlikumi, kas izstrādāti sadarbībā ar JB – šis priekšlikums izsvītro liekos vārdus un iedod pareizu atsauci uz attiecīgo normu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Tieslietu ministres I.Lībiņas-Egneres priekšlikums – Likumprojekta 7.  pantā: izslēgt 27. panta trešo daļu; svītrot 28. panta otrajā daļā vārdus "klasificētus" un "klasificētos"; izteikt 30. panta nosaukumu ieteiktajā redakcijā.

**K.Ķipēna** informē, ka priekšlikuma mērķis ir sakārtot tiesību normas pareizākā kārtībā, kā arī tiek precizēts panta nosaukums. Lūdz atbalstīt.

**L.Millerei** nav iebildumu, ierosina padomāt par 30. panta nepieciešamību vispār (vai šādas mācības būtu īpaši jāiekļauj likumā).

**K.Ķipēna** uzsver, ka mācības par rīcību konkrētā apdraudējuma situācijā īsti nav profesionālā pilnveide, jo šādās mācībās tiek iesaistītas citas institūcijas, tādēļ ir vēlme šīs mācības nodalīt. Šim būtu jākļūst par normālu ikgadēju praksi visiem ārkārtas dienestiem. Šī panta esamība iestādei ļautu plānot arī budžetu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Tieslietu ministres I.Lībiņas-Egneres priekšlikums – Izteikt likumprojekta 8. pantu ieteiktajā redakcijā.

**K.Ķipēna** informē, ka priekšlikuma mērķis ir sakārtot pantus citā kārtībā pēc JB ieteikuma, likvidētas dublējošās normas. Lūdz atbalstīt.

**L.Millerei** nav iebildumu – pants ir strukturāli pārkārtots.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

**Nr.4** – Tieslietu ministres I.Lībiņas-Egneres priekšlikums – Papildināt likumprojektu ar pantu ieteiktajā redakcijā.

**K.Ķipēna** informē, ka priekšlikuma mērķis ir noteikt, ka divi panti stāsies spēkā vienlaikus ar Sodu izpildes kodeksu, lai salāgotu tiesību normas (paredz pāreju uz divu veidu cietumu sistēmu). Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**L.Millere** aicina izveidot komisijas priekšlikumu par likuma spēkā stāšanās noteikuma izslēgšanu, jo precīzs datums būs skaidrs tikai uz 3. lasījumu.

**R.Bergmanis** aicina deputātus veidot un atbalstīt šo priekšlikumu.

*Deputātiem nav iebildumu.*

***Komisijas priekšlikums*** *tiek veidots un komisijā* ***atbalstīts****.*

**R.Bergmanis** informē, ka visi priekšlikumi ir izskatīti.

R.Bergmanis aicina komisiju atbalstīt likumprojekta virzību izskatīšanai Saeimas sēdē 2. lasījumā.

*Notiek balsošana.*

*Par – 11; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 2. lasījumā.*

**R.Bergmanis** aicina noteikt **priekšlikumu iesniegšanas termiņu** šim likumprojektam 3. lasījumam – **12. februāris.**

*L.Millerei un K.Ķipēnai nav iebildumu.*

**LĒMUMS:**

**-** atbalstīt likumprojektu “Grozījumi Ieslodzījuma vietu pārvaldes likumā” (454/Lp14) un virzīt izskatīšanai Saeimas sēdē 2. lasījumā;

**-** noteikt priekšlikumu iesniegšanas termiņu 3. lasījumam – 12 februāris.

**2. Grozījums Valsts probācijas dienesta likumā (455/Lp14) 2. lasījumam.**

R.Bergmanis informē, ka par izskatāmo likumprojektu priekšlikumi nav saņemti.

**K.Ķipēna** informē, ka arī šajā likumprojektā analoģiski būtu izslēdzams spēkā stāšanās noteikums, kurš vairs nav aktuāls.

**L.Millerei** nav iebildumu.

**L.Millere** aicina izveidot komisijas priekšlikumu par likuma spēkā stāšanās noteikuma izslēgšanu, jo precīzs datums būs skaidrs tikai uz 3. lasījumu.

**R.Bergmanis** aicina deputātus veidot un atbalstīt šo priekšlikumu.

*Deputātiem nav iebildumu.*

***Komisijas priekšlikums*** *tiek veidots un komisijā* ***atbalstīts****.*

R.Bergmanis aicina komisiju atbalstīt likumprojekta virzību izskatīšanai Saeimas sēdē 2. lasījumā.

*Notiek balsošana.*

*Par – 11; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 2. lasījumā.*

**R.Bergmanis** aicina noteikt **priekšlikumu iesniegšanas termiņu** šim likumprojektam 3. lasījumam – **12. februāris.**

*L.Millerei un K.Ķipēnai nav iebildumu.*

**LĒMUMS:**

**-** atbalstīt likumprojektu “Grozījums Valsts probācijas dienesta likumā” (455/Lp14) un virzīt izskatīšanai Saeimas sēdē 2. lasījumā;

**-** noteikt priekšlikumu iesniegšanas termiņu 3. lasījumam – 12 februāris.

**3. Grozījums Sodu reģistra likumā (444/Lp14) 3. lasījumam.**

R.Bergmanis informē, ka par izskatāmo likumprojektu priekšlikumi nav saņemti.

**V.Vītoliņš** informē, ka šis likumprojekts saistīts ar personām, kuras ir attaisnotas, un ST attiecīgi pieņēmusi spriedumu – ziņas par šādām personām nebūtu glabājamas Sodu reģistrā.

R.Bergmanis aicina komisiju atbalstīt likumprojekta virzību izskatīšanai Saeimas sēdē 3. lasījumā.

*Notiek balsošana.*

*Par – 11; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 3. lasījumā.*

**LĒMUMS:**

**-** atbalstīt likumprojektu “Grozījums Valsts probācijas dienesta likumā” (455/Lp14) un virzīt izskatīšanai Saeimas sēdē 3. lasījumā.

**4. Grozījums Imigrācijas likumā (490/Lp14) 1. lasījumam.**

**R.Bergmanis** dod vārdu likumprojekta autoriem – EM pārstāvim.

**V.Prudņikovs** informē par EM izstrādāto likumprojektu – likumprojekts izstrādāts ar mērķi pilnveidot normatīvo sistēmu, lai mazinātu Latvijas reputācijas riskus un disciplinētu uzaicinātājus (darba devējus) ievērot ar ārzemnieka ieceļošanu un uzturēšanos saistīto normatīvo aktu prasības.

Tiesību akta projekta mērķis ir ierobežot negodprātīgus uzaicinātājus (darba devējus), paredzot tiesības Pilsonības un migrācijas lietu pārvaldei pieņemt lēmumu par aizliegumu uz laiku līdz vienam gadam fiziskai vai juridiskai personai uzaicināt ārzemniekus, ja konstatēts, ka ir pārkāpti ar ārzemnieka ieceļošanu un uzturēšanos saistīto normatīvo aktu prasības.

Paredzēts, ka likumprojekts stāsies spēkā nākamajā dienā pēc tā izsludināšanas.

Lūdz atbalstīt likumprojektu.

**K.Rogule** komentē, ka ĀM atbalsta grozījumu.

**V.Vītoliņš** komentē, ka IeM arī atbalsta grozījumu.

**I.Briede** konceptuāli arī atbalsta grozījumu.

**E.Šnore** interesējas par pamatojumu – vai ir bijusi slikta prakse, vai ir statistikas dati.

**V.Prudņikovs** atbild, ka tādas statistikas nav. Ir bijuši gadījumi, kad Latvija tiek izmantota kā tranzītvalsts, lai nosūtītu darbaspēku uz citu valsti. Jautājums, vai darbiniekam vispār ir atbilstoša kvalifikācija veikt attiecīgo darbu – ja nav, tad tas met ēnu uz mūsu valsti.

**I.Briede** papildina, ka pārkāpumi tiek konstatēti vairākos virzienos, piemēram, ir konstatēti uzņēmumi, kas aicina ārzemniekus; gadījumos, kad uzņēmumam to darīt aizliedz, tiek viegli nodibināts jauns uzņēmums.

**A.Vilks** jautā – Latvijā pietiekoši daudz tiek nodarbināti ārvalstnieki, kuru darba attiecības noformētas nebūt ne Latvijā, bet citās valstīs. Vai šis aspekts rada problēmas?

**I.Briede** skaidro, ka šāda nodarbināšana ir likumīga, tas ir viens no ES pamatprincipiem – brīvība sniegt pakalpojumus. Galvenais, lai būtu ievēroti visi nosacījumi. Problēmas ir, ja nosūtītāji nepaziņo par tādām personām, bet šādas problēmas pastāv visās ES valstīs.

**A.Vilks** vēljautā par gadījumiem, ja ir atkal jauni pārkāpumi, vai ir pietiekams šis viena gada termiņš, lai PMLP noteiktu ierobežojumus.

**I.Briede** atbild, ka PMLP var atkal pārskatīt šo aizliegumu, likums neaizliedz to noteikt atkārtoti.

**A.Švinka** vaicā par PMLP kapacitāti nokontrolēt šos gadījumus.

**I.Briede** skaidro, ka tas ir darbs, kas tik un tā jādara – jautājumu par aizlieguma noteikšanu vērtē, apstiprinot ielūgumus un izsaukumus. Papildu slodze būs neliela.

**I.Rajevs** komentē, ka joma ir jāsakārto – šis ir pareizais risinājums likumdošanā, kas vērsts pret negodprātīgiem uzņēmējiem, bet cer, ka vienlaikus citās komisijās top grozījumi, kas atvieglotu darbību godprātīgiem uzņēmējiem šajā jomā, jo ir nepieciešams piesaistīt papildu darba spēku šeit.

**V.Prudņikovs** informē, ka šie nav vienīgie normatīvo aktu grozījumi, kas ir EM pārziņā – ir grozījumi MK noteikumos Nr.225, kuros tiek paredzētas izmaiņas ārvalstu darbaspēkam (tiek mainīts nepieciešamo finanšu līdzekļu apmērs); vēl ir grozījumi MK noteikumos Nr.552 (tiek vienkāršotas prasības attiecībā uz nepieciešamajiem dokumentiem, lai varētu uzsākt nodarbinātību).

**L.Millere** komentē, ka JB nav konceptuālu iebildumu likumprojekta virzīšanai izskatīšanai Saeimā 1. lasījumā.

**R.Bergmanis** aicina deputātus **atbalstīt** likumprojekta virzību **1.lasījumam** Saeimā.

*Notiek balsošana.*

*Par – 11; pret – nav; atturas – nav.*

*Deputāti* ***atbalsta*** *likumprojekta virzīšanu izskatīšanai Saeimas sēdē* ***1.lasījumā****.*

**R.Bergmanis** aicina noteikt **referentu** šim likumprojektam un piedāvā I.Rajeva kandidatūru referentam par likumprojektu.

**I.Rajevs** piekrīt būt par referentu.

*Deputātiem nav iebildumu.*

***Referents*** *likumprojektam –* ***I.Rajevs****.*

**R.Bergmanis** aicina noteikt **priekšlikumu iesniegšanas termiņu** šim likumprojektam 2. lasījumam – **15. februāris**.

*V.Prudņikovs un L.Millere piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Imigrācijas likumā” (490/Lp14)unvirzīt izskatīšanai Saeimas sēdē 1. lasījumā;

- lūgt noteikt priekšlikumu iesniegšanas termiņu 2. lasījumam – 15. februāris;

- noteikt par referentu I.Rajevu.

**5. Dažādi.**

**E.Zivtiņš** aktualizē jautājumu, par kuru komisija vienojas nosūtīt vēstuli par situāciju kopumā.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.45.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa